Αλβανοί του Μαυροβουνίου

Οι Αλβανοί στο Μαυροβούνιο (αλβανικά: Shqiptarët e Malit të Zi) είναι μια εθνοτική ομάδα αλβανικής καταγωγής, η οποία αποτελεί το 4,91% του συνολικού πληθυσμού του Μαυροβουνίου. Είναι η μεγαλύτερη μη σλαβική εθνοτική ομάδα στο Μαυροβούνιο.

Οι Αλβανοί είναι συγκεντρωμένοι ιδιαίτερα στο νοτιοανατολικό και ανατολικό Μαυροβούνιο, κατά μήκος των συνόρων με την Αλβανία. Συγκεκριμένα βρίσκονται ακόλουθους δήμους Ούλτσιν (71% του συνολικού πληθυσμού), Τούζι (68%), Πλαβ (19%), Μπαρ (6%), Ποντγκόριτσας (5%) και Ρόζαγιε (5%).Stanovništvo Crne Gore prema polu, tipu naselja, nacionalnoj, odnosno etničkoj pripadnosti, vjeroispovijesti i maternjem jeziku po opštinama u Crnoj Gori – monstat.org

Η μεγαλύτερη κοινότητα Αλβανών στο Μαυροβούνιο είναι η πόλη Ούλτσιν, όπου βρίσκονται και τα κεντρικά γραφεία της οργάνωσης Αλβανικό Εθνικό Συμβούλιο.https://www.albaniandailynews.com/index.php?idm=38361&mod=2

Θρησκεία
Σύμφωνα με την απογραφή του 2003, το 73,37% των Αλβανών που ζούσαν στο Μαυροβούνιο ήταν Μουσουλμάνοι και το 26,08% Ρωμαιοκαθολικοί. Η θρησκευτική ζωή των Μουσουλμάνων Αλβανών οργανώνεται από την Ισλαμική Κοινότητα του Μαυροβουνίου, στην οποία εντάσσονται όχι μόνο Αλβανοί, αλλά και άτομα από τις υπόλοιπες μουσουλμανικές μειονοτικές ομάδες της χώρας. Οι Καθολικοί Αλβανοί, που ζουν κυρίως στη Μαλέσια, τη Σεστάνη και μερικοί στους δήμους Μπαρ και Ούλτσιν, είναι μέλη της Ρωμαιοκαθολικής Αρχιεπισκοπής του Μπαρ, της οποίας μέλη είναι κυρίως Αλβανοί, αν και περιλαμβάνεται ένας μικρός αριθμός Σλάβων. Ο σημερινός Αρχιεπίσκοπος, Ζεφ Γκάσι, είναι εθνοτικά Αλβανός.

Γλώσσα
Σύμφωνα με το Άρθρο 13 του Συντάγματος του Μαυροβουνίου, η αλβανική γλώσσα (μαζί με τη Σερβική, τη Βοσνιακή και την Κροατική) είναι μία από τις επίσημα αναγνωρισμένες μειονοτικές γλώσσες του κράτους.KUSHETUTA E MALIT TË ZI  – minmanj.gov.me

Οι Αλβανοί στο Μαυροβούνιο μιλούν την γκεγκική διάλεκτο της αλβανικής γλώσσας και, σύμφωνα με την απογραφή του 2011, ο αριθμός τους ήταν 32.671 (δηλάδή το 5,27% του συνολικού πληθυσμού).

Πολιτική
Το πρώτο πολιτικό κόμμα που δημιουργήθηκε από Αλβανούς στη χώρα είναι η Δημοκρατική Ένωση στο Μαυροβούνιο, η οποία ιδρύθηκε από τον Μεχμέτ Μπάρντι το 1990. Οι περισσότεροι Αλβανοί στηρίζουν την ένταξη της χώρας στην Ευρωπαϊκή Ένωση. Κατά τη διάρκεια του δημοψηφίσματος για την ανεξαρτησία του Μαυροβουνίου, το Μάιο του 2006, στο Δήμο Ούλτσιν, όπου οι Αλβανοί αντιπροσώπευαν πάνω από το 72% του πληθυσμού, το 88,50% των ψηφοφόρων ψήφισε υπέρ της ανεξαρτησίας. Συνολικά, η ψήφος της αλβανικής μειονότητας ήταν καθοριστικής σημασίας για την απόσχιση της χώρας από την ένωση με τη Σερβία.

Το 2008, ιδρύθηκε το Αλβανικό Εθνικό Συμβούλιο (αλβανικά: Këshilli Kombëtar i Shqiptarëve, KKSH) για την εκπροσώπηση των πολιτικών συμφερόντων της αλβανικής κοινότητας. Ο σημερινός πρόεδρος του Συμβουλίου είναι ο Γκέντσι Νιμανμπέγκου.http://knsh.me/?tag=genci-nimanbeguhttps://www.zeriamerikes.com/a/montenegro-albanians/2856648.htmlhttps://www.mkrs-ks.org/?page=1,6,1009

Παραπομπές

Κατηγορία:Πληθυσμιακές ομάδες του Μαυροβουνίου
Κατηγορία:Πληθυσμιακές ομάδες στην Ευρώπη ανά χώρα
Κατηγορία:Αλβανοί